b'\n_START_ARTICLE_\nDuamutef\n_START_SECTION_\nIme\n_START_PARAGRAPH_\nIme Duamutef pomeni \xc2\xbbOn, ki obo\xc5\xbeuje svojo mater\xc2\xab. V vojni je bil najpogostej\xc5\xa1i vzrok smrti rana na trupu ali \xc5\xbeelodcu. Bo\xc5\xbeanstvo, ki je \xc5\xa1\xc4\x8ditilo te organe, je bilo povezano s smrtjo v vojni in je dobilo ime Duamutef, kar pomeni \xc2\xbb(On, ki) obo\xc5\xbeuje svojo domovino\xc2\xab.\n_START_SECTION_\nUpodabljanje\n_START_PARAGRAPH_\nDuamutefa so sprva upodabljali kot \xc4\x8dloveka, ovitega s trakovi za ovijanje mumij. V Novem kraljestvu so ga za\xc4\x8deli upodabljati z glavo \xc5\xa1akala. Upodabljali so ga na krstah in pokrovih kanopskih vr\xc4\x8dev. Na \xc5\xa1tevilnih slikah sojenja du\xc5\xa1i pokojnega je upodobljen skupaj z brati pred Ozirisom na majhnem cvetu lilije.\n_START_SECTION_\nZa\xc5\xa1\xc4\x8ditnik kanopskega vr\xc4\x8da\n_START_PARAGRAPH_\nDuamutef in njegovi trije bratje Inset, Hapi in Kebehsenuef so za\xc5\xa1\xc4\x8ditniki mumificiranih notranjih organov pokojnika. Duamutefova naloga je \xc4\x8duvanje \xc5\xbeelodca, njegova za\xc5\xa1\xc4\x8ditnica pa je boginja Neit.'